Lav et referat af nedenstående tekst:

Tekst:
7 minutter skal der skæres af rejsetiden mellem Aalborg og Frederikshavn, hvis det står til Thomas Kastrup-Larsen, formand for Nordjyllands Trafikselskab. Det vil bringe rejsetiden mellem de to byer ned på 50 minutter, hvilket vil have stor betydning. - Det vil betyde at vi bliver et godt alternativ til bilen, og vi kunne se sidst hvor vi rettede flere ruter på x-busnettet ud, at de betød mange flere kunder, så jeg er helt sikker på det her vil få endnu flere til at tage bussen, siger Thomas Kastrup-Larsen til TV2/Nord. Det er på motorvejen de ekstra minutter skal hentes. Her kører busserne i øjeblikket 80 kilometer i timen. Den fart skal i fremtiden være 100. Det kræver en ny lovgivning, men det er ingen god ide, hvis man spørger en forsker. - I øjeblikket er der to typer af biler på motorvejen, personbiler og busser/lastbiler. Kommer busserne til at køre stærkere end lastbilerne, så vil det være til gene for trafikafviklingen og dermed også for trafiksikkerheden, lyder det fra trafikforsker ved Aalborg Universitet Harry Lahrmann til TV2/Nord. Folketinget skal efter planen se på forslaget til foråret.

Referat:
NT vil sætte farten op på busserne - farligt mener forsker